

**Ponuka pracovnej stáže**

**Educa International, o.p.s., Praha**

Educa International, o.p.s. je nevládna nezisková organizácia založená za účelom poskytovania verejne prospešných služieb zameraných na vzdelávanie a rozvoj ľudských zdrojov, na podporu kvalifikácie a ďalšieho vzdelávania pedagogických pracovníkov a na organizáciu stáží pre študentov, mladých pracovníkov, učiteľov a trénerov. Predmetom činnosti inštitúcie Educa International, o.p.s. ako konzorcia pre 8 vysokých škôl ČR, je aj zabezpečovanie stáží Erasmus v zahraničí pre študentov týchto vysokých škôl. Ďalej zastrešujeme medzinárodný projekt ESF „Škola druhé šance“ pre zaisťovanie odborných znalostí mladých ľudí bez vzdelania, a tento sa realizuje v rámci stredočeského kraja v spolupráci s partnermi zo Švédska. Novinkou v našich aktivitách je program Leonardo da Vinci, ktorý umožňuje zahraničné mobility aj absolventom vysokých škôl.

 V súčasnosti hľadáme študenta/študentku, ktorý by v našej inštitúcii absolvoval/a stáž s grantom Erasmus od svojej domovskej univerzity.

**Pozícia** IT pracovník

**Začiatok stáže** ihneď

**Trvanie stáže** minimálne3 mesiace

**Pracovná doba** 8 hodín denne s možnosťou voľného posunu pracovnej doby počas

 pracovného dňa

**Pracovisko** U Dvou srpů 2, Praha 5; malý kolektív – 4 pracovníci

**Požiadavky**

* využívanie vlastnej kreativity pre atraktívnosť webových stránok
* práca s počítačom – internet, email, Microsoft Office, vytváranie, programovanie a design webových stránok
* spoľahlivosť a presnosť
* organizačné a komunikačné schopnosti

**Náplň práce**

* vytvorenie webových stránok a ďalšie činnosti v oblasti IT
* navrhovanie webových stránok www.educaops.cz a www.skoladruhesance.cz
* vkladanie aktuálnych dát, návrh a vytvorenie systému čo najjednoduchšej editácie zverejnených textov
* vytvorenie systému pre prihlasovanie a registráciu záujemcov z radov študentov, inštitúcií a škôl
* správa webu počas stáže
* školenie pracovníkov inštitúcie a účastníkov vzdelávacích kurzov (časť je venovaná aj využívaniu počítačov v každodennom živote)
* práca na príprave projektu
* ďalšia činnosť stážistu bude sústredená na aktívnu pomoc pri organizácii workshopov a konferencií najmä z hľadiska technického zabezpečenia
* ďalšie úlohy, ktoré bude nutné riešiť a študent bude mať na ich riešenie odborné znalosti a časovú rezervu

**Prihlasovanie**

* e-mail o záujme spolu so životopisom a motivačným listom zasielajte na adresu: **educaops@gmail.com**

**Educa neposkytuje ubytovanie, ani plat. Študent si musí zaistiť grant z programu Erasmus – praktická stáž na svojej vysokej škole. Garantujeme však veľmi príjemný kolektív a priateľskú spoluprácu.**